Miguels lejlighed ligger rigtig godt midt i Alfama med masser af restauranter og barer lige i nærheden. Området er meget charmerende og bemærkelsesværdigt stille om aftenen.
Lejligheden virkede nyrenoveret og havde alt hvad vi skulle bruge. Den er i 2 plan: køkken/stue/badeværelse nederst og soveværelset øverst.
Vores datter sov på sofaen i stuen, som kan slås ud. Den blokerede en smule for adgangen til badeværelset, men det gik nu fint alligevel.
Soveværelset har ikke så højt til loftet, som en høj dansker kunne ønske sig, men det gik uden for mange hovedbrud. Fra soveværelset er der udgang til en fin lille tagterrasse, hvor vi spiste morgenmad hver dag i solen.
Miquel tog meget venligt imod os og havde forskellige forslag til ture, restauranter og andet klar til os. Også en flaske rødvin til at starte ferien på.
Vi vil helt klart anbefale stedet - og Miguel - til alle andre.